สุกฤษฎิ์ วิเศษแก้ว
ในปี พ.ศ. 2549 บี้ เข้าประกวดร้องเพลงในรายการ "เดอะสตาร์ ค้นฟ้าคว้าดาวปี 3" ผ่านเข้ารอบ 8 คนสุดท้าย ทำการแข่งขัน ณ สตูดิโอมูนสตาร์ ลาดพร้าว ขณะแข่งขัน ได้รับฉายา "เจ้าจิ้งจกน้อย" แห่งเวทีเดอะสตาร์ และผ่านเข้ารอบสองคนสุดท้าย ทำการแข่งขัน ณ อิมแพค อารีน่า เมืองทองธานี ได้รับตำแหน่งรางวัลรองชนะเลิศอันดับ 1
สุรสิทธิ์ สัตยวงษ์
เริ่มมีชื่อเสียงในช่วงหลังสงครามโลกครั้งที่ 2 รับบทพระเอกละครเวที "พันท้ายนรสิงห์" จากบทพระนิพนธ์ของ พระเจ้าวรวงศ์เธอ พระองค์เจ้าภาณุพันธุ์ยุคล แห่ง คณะอัศวินการละคร ในปี พ.ศ. 2487 และร้องเพลงเอกของเรื่องเป็นคนแรกบนเวที คือ "น้ำตาแสงไต้" ผลงานของครูสง่า อารัมภีร (บันทึกแผ่นเสียง โดย บุญช่วย หิรัญสุนทร) ส่วนเพลงที่ร้องบันทึกแผ่นเสียงไว้ เช่น แก้วตานิทราเถิด, เดียวดาย (จากเรื่อง "นางไพร")